Lítri

Lítri  er lagarmálseining. Einn lítri jafngildir einum rúmdesimetra, þ.e. 1 l = 1 dm³. Lítrar eru fyrst og fremst notaðir til að mæla minni háttar vökvamagni, en sé um mikið magn að ræða eru notaðar stærri rúmmálseiningar, eins og rúmmetrar.

Afleiddar einingar lítra eru með smækkunar- og stækkunarforskeytum þessar: millilítri, sentilítri, desilítri, (lítri), dekalítri, hektólítri, kílólítri. Í hverju skrefi er tíföld stækkun. Þannig eru 1000 millilítrar í einum lítra og 10000 sentilítrar í einum hektólítra, svo að dæmi séu tekin. Lítið vökvamagn eins og til dæmis fljótandi lyf er að jafnaði mælt í millilítrum. Áfengisskammtar eru mældir í sentilítrum (1 einfaldur = 3 sentilítrar). Við matargerð og bakstur er iðulega miðað við desilítra. Menn kaupa mjólk og bensín í lítratali og heitt vatn frá hitaveitu í lítrum á mínútu. Dekalítraeiningin sést nánast aldrei notuð og hektólítrar sjaldan. Kílólítri (kl) er ekki notaður vegna þess að 1 kl jafngildir 1 rúmmmetra og menn nota heldur rúmmetra.

Lítri tengist metrakerfinu samkvæmt skilgreiningu, en er ekki SI-mælieining. Margar Evrópuþjóðir nota lítra, nema helst Bretar og Bandaríkjamenn, sem nota lagarmálseiningarnar fluid ounce, pint, quarter, gallon o.s.frv. (Ath. að munur er á breskum og bandarískum lagarmálseiningum með sama heiti, en að jafnaði eru þær bresku stærri en þær bandarísku.)

 Margfeldi 
 Margfeldi  Nafn  Tákn  Jafngilt rúmmál Margfeldi  Nafn  Tákn  Jafngilt rúmmál 100 L  lítri  l  L dm³  rúmdesimetri      101 L  dekalítri  dal  daL   (10 dm³) 10–1 L  desilítri  dl  dL   (100 cm³) 102 L  hektólítri  hl  hL   (100 dm³) 10–2 L  sentilítri  cl  cL   (10 cm³) 103 L  kílólítri  kl  kL m³  rúmmetri 10–3 L  millilítri  ml  mL cm³  rúmsentimetri (cc) 106 L  megalítri  Ml  ML dam³  rúmdekametri 10–6 L  míkrólítri  µl  µL mm³  rúmmillimetri 109 L  gígalítri  Gl  GL hm³  rúmhektómetri 10–9 L  nanólítri  nl  nL 106 µm³  1 miljón rúmmíkrómetri 1012 L  teralítri  Tl  TL km³  rúmkílómetri 10–12 L  píkólítri  pl  pL 103 µm³  1 þúsund rúmmíkrómetrar 1015 L  petalítri Pl  PL 103 km³  1 þúsund rúmkílómetrar 10–15 L  femtólítri  fl  fL µm³  rúmmíkrómetri 1018 L  exalítri  El  EL 106 km³  1 milljón rúmkílómetrar 10–18 L  attólítri  al  aL 106 nm³  1 milljón rúmnanómetrar 1021 L  zettalítri  Zl  ZL Mm³  rúmmegametri 10–21 L  zeptólítri  zl  zL 103 nm³  1 þúsund rúmnanómetrar 1024 L  yottalítri  Yl  YL 103 Mm³  1 þúsund rúmmegametrar 10–24 L  yoktólítri  yl  yL nm³  rúmnanómetri

Flokkur:Mælieiningar